धूप से पारे में तेजी, रात में शीतलहर का प्रकोप
शहरके मौसम ने रविवार को करवट ली। सुबह की शुरुआत ठंड से हुई, जबकि दिन के समय वातावरण में कड़क धूप निकली। इससे तापमान में तेजी रही, लेकिन रात के समय शहर शीतलहर की चपेट में रहा। नए शहर का न्यूनतम पारा एक दिन पहले के मुकाबले 2.5 डिग्री तो स्टेशन का पारा 3 डिग्री तक उछला। वहीं, नए शहर का अधिकतम तापमान 1 स्टेशन क्षेत्र का पारा 1.3 डिग्री ऊपर चढ़ा।
मौसम विभाग के अनुसार अधिकतम तापमान 25.3 डिग्री और न्यूनतम 10.7 डिग्री रिकॉर्ड हुआ। शनिवार को अधिकतम तापमान 24.3 डिग्री और न्यूनतम 8.2 डिग्री दर्ज किया गया था। स्टेशन इलाके का अधिकतम तापमान रविवार को 24.5 डिग्री और न्यूनतम 6 डिग्री रिकॉर्ड हुआ। एक दिन पहले अधिकतम तापमान 23.2 डिग्री और न्यूनतम 3 डिग्री दर्ज किया गया था। वातावरण में आर्द्रता सुबह 60 शाम को 33 फीसदी रही।
hin_Deva hin_Deva hin_Deva